Diari Oficial de la Generalitat Valenciana


Sumari del DOGV 2733, del 23-04-1996 (1996/838002)

ACORD de 16 d'abril de 1996, del Govern Valencià, pel qual es crea i classifica en classe tercera un lloc de secretaria-intervenció en la Diputació Provincial de Castelló.
---------------------------------------------------------------------------------------------------------------------------------------------------------------------------

### Dades del document

Número de DOGV
:   2733

Data del DOGV
:   23-04-1996

Secció del DOGV
:   ALTRES DISPOSICIONS

Número del document
:   1996/838002


Data del document
:   16-04-1996

Organisme emissor
:   Conselleria de Presidència

Tipus de document
:   Acord

ACORD de 16 d'abril de 1996, del Govern Valencià, pel qual es crea i classifica en classe tercera un lloc de secretaria-intervenció en la Diputació Provincial de Castelló.   
El Govern Valencià, en la reunió del dia 16 d'abril de 1996, adoptà l'acord següent:  
La Diputació Provincial de Castelló, mitjançant l'acord plenari adoptat en sessió de 17 de gener de 1996, creà en la seua plantilla de funcionaris una plaça de secretaria-intervenció del Servei d'Assistència Tècnica, seu de Traiguera.   
L'article 26.3 de la Llei 7/1985, de 2 d'abril, Reguladora de les Bases del Règim Local, estableix que l'assistència de les diputacions als municipis s'adreçarà, entre altres coses, a garantir l'exercici en les corporacions municipals de les funcions públiques a què fa referència l'article 92.3 de l'esmentada llei.  
Per tant, i d'acord amb l'article 5 del Reial Decret 1.732/1994, de 29 de juliol, sobre provisió de llocs de treball reservats a funcionaris d'administració local amb habilitació de caràcter nacional, les diputacions provincials inclouran en les seues relacions de llocs de treball els reservats a funcionaris amb habilitació de caràcter nacional necessaris per a garantir el compliment d'aquestes funcions, i correspondrà a la comunitat autònoma efectuar la classificació dels llocs esmentats a proposta de les entitats respectives.  
D'acord amb el que disposa l'article 2.c) del Reial Decret 1732/1994, i vista la proposta de la corporació provincial de classificar el lloc en la categoria de secretaria de tercera classe, aquest lloc estarà reservat a funcionaris d'administració local amb habilitació de caràcter nacional pertanyents a la subescala de secretaria-intervenció, sense perjudici d'allò previst en la disposició transitòria primera, 2.c) del Reial Decret 1174/1987, de 18 de setembre, pel qual es regula el règim jurídic dels funcionaris d'administració local amb habilitació de caràcter nacional.  
La competència per a la creació i classificació d'aquest tipus de llocs de treball reservats a funcionaris d'administració local amb habilitació de caràcter nacional correspon a les comunitats autònomes a proposta de les entitats respectives, d'acord amb l'establert en l'article 159.1 del text refós de les disposicions legals vigents en matèria de règim local, aprovat pel Reial Decret Legislatiu 781/1986, de 18 d'abril, en la redacció donada per la Llei 42/1994, de 30 de desembre, i els articles 5 i 9 del Reial Decret 1732/1994, abans esmentat.  
L'article 9 de Reial Decret 1.732/1994 estableix que els expedients de classificació seran resolts per l'òrgan competent de la comunitat autónoma respectiva, i les resolucions corresponents es publicaran en els diaris oficials i seran remeses a la Direcció General de la Funció Pública i publicades conjuntament per aquesta en el Butlletí Oficial de l'Estat amb caràcter trimestral com a mínim.  
En l'àmbit de la Generalitat Valenciana, les competències en matèria d'administració local estan atribuïdes a la Direcció General d'Interior, de la Conselleria de Presidència, d'acord amb el que disposa l'article 26 del Decret 44/1996, de 25 de març, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria de Presidència.  
La Llei 5/1983, de 30 de desembre, de Govern Valencià, disposa que li correspon l'exercici de les competències estatutàries i legals de caràcter executiu i reglamentari que siguen atribuïdes a la Generalitat Valenciana i no siguen expressament atribuïdes a altres òrgans o institucions d'aquesta.  
Per això, i a proposta del conseller de Presidència, el Govern Valencià  
ACORDA  
Crear i classificar en classe tercera un lloc de secretaria-intervenció en la Diputació Provincial de Castelló, amb destinació al Servei d'Assistència Tècnica, seu de Traiguera, segons l'acord plenari de 17 de gener de 1996, d'aquesta corporació provincial. Aquest lloc quedarà reservat a funcionaris d'administració local amb habilitació de caràcter nacional, subescala de secretaria-intervenció, sense perjudici d'allò previst en la disposició transitòria primera, 2.c) del Reial Decret 1.174/1987, de 18 de setembre.  
Contra aquest acord, que posa fi a la via administrativa, és procedent interposar-hi, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Butlletí Oficial de l'Estat.  
València, 16 d'abril de 1996  
El conseller secretari del Govern Valencià,  
JOSÉ JOAQUíN RIPOLL SERRANO